નંદિતા દાસ: અભિનય અને નિર્દેશનના ક્ષેત્રમાં કરિયર બનાવી ચૂકેલી આ અભિનેત્રી લેખિકા પણ છે. તે પહેલાંથી જ સમાજ માટે કંઇક ને કંઇક કરતી આવી છે. તેની ફિલ્મોની પસંદગી અને સાદગીભરી જીવનશૈલી પરથી આ બાબત જાણી શકાય છે. તે દુનિયાભરમાં પરોપકારનું મહત્ત્વ સમજાવતાં લેક્ચર આપે છે. તે લીપ પ્રોગ નામના એક એડ્વર્ટાઇઝિંગ સંગઠનની સહસંસ્થાપક છે. તેનું લક્ષ્ય સામાજિક જાગૃતિ ફેલાવતી એડ્ બનાવવાનું છે. તાજેતરમાં આ અભિનેત્રી સામાજિક અભિયાન ડાર્ક ઇઝ બ્યુટીફૂલનો ચહેરો બની છે. તેના આધારે ભેદભાવ વિરુદ્ધ અવાજ ઉઠાવવામાં આવી રહ્યો છે.